Abdul Rani Osman

Dr Haji Abdul Rani bin Osman (14 April 1958—23 Januari 2023) ialah seorang ahli politik Malaysia berbangsa Melayu dari Parti Islam Se-Malaysia yang juga merupakan bekas Ahli Dewan Undangan Negeri (ADUN) Meru. Di peringkat parti, beliau merupakan mantan Pesuruhjaya PAS Negeri Selangor.

Kerjaya 
Sebelum beliau turun ke kancah politik, beliau merupakan seorang doktor perubatan dan mempunyai sebuah klinik swasta di Pekan Meru iaitu Klinik Fitrah. Beliau mempunyai kelulusan Ijazah Sarjana Muda Perubatan dan Sarjana Muda Pembedahan (MBChB) dari Universiti Tanta, Republik Arab Mesir.

Khidmat masyarakat 
Selain mendekatkan diri beliau dengan penduduk Meru, Selangor melalui perkhidmatan perubatan, beliau juga merupakan seorang imam di Masjid Asy-Syarif, Meru. Kerap kali dalam beberapa minggu, akan kedengaran suara beliau membaca khutbah Jumaat di masjid dan mengimamkan solat tersebut. Beliau juga sering mengikuti program-program anjuran masjid yang mana secara tidak langsung menjadi seorang tokoh yang islamik dan sistematik.

Beliau juga kerap memenuhi jemputan penduduk untuk memeriahkan majlis kenduri mahupun perkahwinan tanpa mengira agam dan bangsa. Kelibat beliau juga sering dilihat memberi bantuan kepada penduduk Meru yang memerlukan. Rata-rata penduduk Meru amat berpuas hati dengan kepimpinan beliau tanpa mengira parti yang beliau naungi.

Keputusan pilihan raya

Rujukan 

Anggota Parti Islam Se-Malaysia
Ahli Dewan Undangan Negeri Selangor ke-13
Muslim Malaysia
Ahli Dewan Undangan Negeri Selangor ke-12
Ahli politik Malaysia berketurunan Melayu
Doktor perubatan Malaysia